Vi Blanc La Encina del Inglés Blanco 2018
Vi blanc jove DO Sierras de Màlaga. Cupatge de Moscatel Morisco, Doradilla i Pedro Ximénez.
Varietats: Moscatell de Gra Menut, Altres varietats blanques, Pedro Ximénez,
El celler Finca La Melonera vol retre homenatge als viatgers romàntics anglesos que, durant el s.XIX, sorpresos pel caràcter dels andalusos i de la seva regió, els van immortalitzar amb les seves pintures i relats. Per això elaboren el vi blanc La Encina del Inglés, un vi de varietats autòctones que reflecteix aquesta personalitat.
El cupatge de La Encina del Inglés 2018 es compon d'un 70% de Moscatel Morisco, un 10% de Doradilla i un 20% de Pedro Ximénez. Les vinyes estan plantades en bancals de mitja hectàrea, protegits per alzines centenàries, entre 600 i 900 metres d'altitud.
Després d'una verema seleccionada manualment, el most fermenta en dipòsits d'acer inoxidable amb control de temperatura. El resultat és un expressiu vi jove amb DO Sierras de Málaga.
A banda de ser molt fresc, aquest vi blanc afruitat és molt original.
De brillant color groc pàl·lid, La Encina del Inglés Blanco presenta reflexos daurats i aspecte acerat. En copa, aquest vi blanc jove s'aprecia net i àgil.
Aromàticament és bastant expressiu, amb els característics records a most fresc típics del Moscatell, sobre discretes notes cítriques. En aquest vi de Sierras de Málaga també apareixen notes herbàcies, fruites tropicals i fruites de pinyol ben madures.
L'entrada en boca és fàcil i fresca, amb un pas saborós, ampli i amable. El vi blanc del celler Finca La Melonera destaca pel caràcter afruitat i per la bona acidesa. Les varietats autòctones el fan seductor i equilibrat, amb un retorn de fruita blanca i un toc salí final molt agradable.
El vi La Encina del Inglés Blanco 2018 és ideal per acompanyar aperitius i menjars lleugers, sobretot a l'aire lliure.
Cupatge de Moscatel Morisco (34%), Doradilla (33%) i Pedro Ximénez (33%). 91 punts Enterwine.
Cupatge de Moscatel Morisco (60%), Doradilla (30%) i Pedro Ximénez (10%). 91 punts Enterwine.
La Encina del Inglés Blanco 2013:
88 punts a la Guia Peñin.
Amanides poc condimentades, Arrosos de peix, Carns blanques amb salsa, Cuina mallorquina, Cuina oriental, Entrants suaus, Garrí, Marisc a la graella, Marisc amb salsa, Marisc cru, Marisc cuit, Peix blanc a la graella, Peix blanc al forn, Peix blanc amb salsa
Aperitius, Dinar de negocis, Perquè si, Reunió de col·legues, Reunió familiar, Sopar amb els amics
Sorpresa! Un vi de sabors diferents i poc comuns. Personalitat interessant a molt bon preu.
Opinat per encina (publicat a 19 desembre de 2018)